रघुराम राजन ने कहा कि जब वे गवर्नर थे तो रिजर्व बैंक ने धोखाधड़ी निगरानी प्रकोष्ठ बनाया था, जिससे धोखाधड़ी के मामलों की जांच एजेंसियों को रिपोर्ट करने के कार्य में समन्वय किया जा सके। उन्होंने पीएमओ को बहुचर्चित मामलों की सूची सौंपी थी। उन्होंने कहा, “मैंने 4 हाई प्रोफाइल एनपीए डिफॉल्टर्स की लिस्ट प्रधानमंत्री कार्यालय (पीएमओ) को दी थी, लेकिन इस पर क्या कार्रवाई हुई, उन्हें कोई जानकारी नहीं है। राजन ने कहा, “मैंने कहा था कि समन्वित कार्रवाई से हम कम से कम एक या दो लोगों के खिलाफ कार्रवाई कर सकते हैं। मुझे नहीं पता कि इस मामले में क्या प्रगति हुई। इस मामले को हमें तत्परता के साथ सुलझाना चाहिए।’